Odd Geir Sæther

Odd Geir Sæther (født 1941) er en norsk filmfotograf som primært har arbeidet med spillefilm og TV.85 års omtale i Aftenposten 24. feb. 2026

Han er født i Oslo, vokste opp på Nesbru i Asker kommune og debuterte som kameraassistent på filmen Petter fra Ruskøy (1960) og som sjeffotograf på Arne Skouens Vaktpostene fra 1965. I samme periode fotograferte han også Reisen til havet (1966) og Musikanter (1967). Han debuterte som fotograf på TV i 1970 hvor han hadde foto på Fjernsynsteatrets Selma Brøter. Deretter hadde han foto på miniseriene Alberte (1972) og Edvard Munch (1974). Han hadde også foto på Sverre Udnæs' to filmer: Fru Inger til Østråt (1975) og Øyeblikket (1977). Han har også hatt foto på flere utenlandske produksjoner, blant annet den svenske action-thrilleren Mannen på taket (1976), den tyske TV-produksjonen Keiner kann was dafür (1978), den flernasjonale krigsdokumentaren Resan (1987), den franske La commune (2000) og på David Lynchs Inland Empire (2006).

Sæther har også hatt regioppdrag, blant annet filmkomedien Den grønne heisen fra 1981, samt flere av Fjernsynsteatrets oppsetninger i perioden 1979–1981.

På begynnelsen av 1960-tallet var han involvert i flere av de såkalte husmorfilmene, som var humoristiske instruksjonsfilmer. Utover 1980- og 1990-tallet satset han på reklamefilm produsert gjennom eget selskap. 

Han mottok Filmkritikerprisen i 1976, og Aamot-statuetten i 1977, Foreningen Norske Filmfotografers Ærespris i 2007 og Arne Skouens Ærespris i 2008.

 Filmografi 
 Regissør 
 Den grønne heisen (1981)

 Fotograf 
 La commune (Paris, 1871) (2000)
 Resan (1987) (dokumentarfilm)
 Keiner kann was dafür (1978) (Tysk TV-produksjon)
 Øyeblikket (1977)
 Mannen på taket (1976)
 Fru Inger til Østråt (1975)
 Edvard Munch (1974) (TV-serie)
 Benoni og Rosa (1973) (TV-serie)
 Alberte (1972) (TV-serie)
 Selma Brøter (1970) (TV-serie)
 Musikanter (1967)
 Reisen til havet (1966)
 Vaktpostene (1965)

 Referanser 

 Eksterne lenker 

Kategori:Norske filmfotografer
Kategori:Norske TV-regissører
Kategori:Personer fra Oslo